شەفەق نیوز/ نۆینەریگ
لە پارت دیموکرات کوردستان، ئمڕوو سێشەممە، بانگواز کرد ک عراق نەخریەێدە ناو ململانەی
تورکیا و پەکەکە، و باس هاوکاری تەواوەتییگ لەناوبەین حکومەت کوردستان و حکومەت فیدڕاڵی
لەبان خاک هەرێم کوردستان کرد.
پەرلەمانتار شیروان
دوبردانی ئەرا ئاژانس شەفەق نیوز وت: بمباران وەردەوام و پێشێلکاری پەکەکە لەبان هێزەیل
پێشمەرگە و دویاترین ئەوە بوی ک یەکیگ لە پێشمەرگە شەهید بوی کەفێدە ناو کارەیل تیرۆری
ک وەسەختی شەرمەزاری کەیمن.
وتیش؛ ئەوە کاریگەری
لەبان ئارامی عراق و هەرێم کوردستان دیرێد، و ئیمە وەرەو هەڵبژاردن چیمن، وتیش؛ هاوکاری
تەواوەتییگ لەناوبەین حکومەت فیدڕاڵی و حکومەت هەرێم کوردستان هەس ئەرا وسانن ئۆپراسیۆنەیل
سەربازی تورکیا، و کارەیل تیرۆری پەکەکە.
دوبردانی دیاری
کرد ک گرفت تورکیا ناوخۆییە، و جەخت کرد لە بەشداری نەکردن عراق لەی ململانە.
